hu hu hu hu hu hu hu hu hu hu hu hu hbs_lat de hu eo hu hu hu hu hu hu pt hu en hu en hu hu hu it hu hu hu hu hu hu hu hu hu hu hu hu hu hu hu hu hu hu en hu hu hu en it hbs_lat hu hu en it en hu hu en it bg hu hu en pl hy hu hu hu hu en hu hu ru en it en hu ru en it en pt ru nb it en hu en en it zh hu ru fr de zh hu hu hu hu hu en en hu hu hu en en en en hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. április 29.
Ugrás a navigációhoz Ugrás a kereséshez
Ehhez a szócikkhez további forrásmegjelölések, lábjegyzetek szükségesek az ellenőrizhetőség érdekében.
Emiatt nem tudjuk közvetlenül ellenőrizni, hogy a szócikkben szereplő állítások helytállóak-e. Segíts a szócikk fejlesztésében további megbízható források hozzáadásával.
A Voga–Turnovszky-duó humoros és szatirikus dalokat játszó gitár-kettős volt a 80-as években. Két székesfehérvári tanár, Voga János és Turnovszky Tamás alkotta. Főként popparódiáik révén váltak országosan ismertté.
A kettős a 80-as években főleg kis klubokban, középiskolákban, egyetemeken lépett fel. Dalaikat akusztikus gitárkísérettel, számos humoros improvizáció kíséretében adták elő, gunyoros, groteszk szövegeikben a késő Kádár-kor társadalmi és kulturális jellegzetességeit állították pellengérre. A színpadon és időnként dalaikban is Egonnak (Turnovszky), illetve Sanyinak (Voga) szólították egymást. Az akkori lemezgyár egyik tagja, Boros Lajos fantáziát látott a zenekarban, majd első kislemezük 1983-ban jelent meg, egyik oldalán egy aktuális magyar popslágerek paródiáiból készült egyveleggel ("Sztárok 45-ön 83-ban"), másik oldalán egy saját dallal ("Nehéz a szívem, de könnyű a marmonkanna"). Paródiáikat elsősorban a korabeli népszerű rádióműsor, a B. Tóth László vezette Poptarisznya tette népszerűvé. Ettől kezdve 1984-86 között évente kiadtak egy kislemezt egy-egy paródia-egyveleggel és egy saját dallal, valamint állandó szereplői voltak szilveszteri műsoroknak, ahol bemutatásra került videóklipjük paródiák összeállításából.
Első saját nagylemezük 1986-ban jelent meg Egy fejjel kisebb vagyok címmel, kizárólag saját dalokkal, túlnyomórészt gitáralapú kísérettel, időnként szintetizátorok felhasználásával. Ezt követte az 1988-as Popparódiák 1983-1987, melynek A oldalán kiadták a korábban kislemezen megjelent paródiákat, a B oldalán pedig saját dalokat és egy újabb paródia-egyveleget helyeztek el. Ehhez a paródiához már videóklip is készült. A sikeres receptet követték 1989-ben is, amikor az 1988-as év paródiája mellett saját dalokat adtak ki, 1990-es Néger a jégen c. albumukon már külföldi slágerekből is készítettek paródiát. 1987-es albumuktól kezdve saját dalaikban is többnyire szintetizátorral kísérték magukat. Paródiáik olyan népszerűek voltak, hogy szinte presztízskérdés volt egy együttesnek, hogy a VT-duó parodizálta-e őket (eltekintve attól, hogy a kifigurázás néha jobban sikerült, mint az eredeti).
Közben 1988 és 1990 között Gémes trió néven kiadtak négy lakodalmas rock nagylemezt. Ezekkel óriási sikereket értek el, bár senki nem tudta, kik állnak a név mögött, mert a lemezborítóra megtévesztő arcokat tettek fel fiktív bibliográfiával.[1]
A duó utolsó – 5. – nagylemeze Ez az ötödik lemez! címmel jelent meg 1991-ben, majd végül Turnovszky kilépésével 1991-ben a duó megszűnt. Voga János a 2000-es években a Bumeráng c. reggeli rádióműsorban vált ismét országosan ismert médiaszemélyiséggé.
Nehéz a szívem, de könnyű a marmonkanna
Fázik a beton a talpam alatt
Sztárok 45-ön '86-ban (Az A oldal zenei kísérete)
Egy fejjel kisebb vagyok
Ez az ötödik nagylemez!
Hú, de kínos – kliprészlet az együttesről készült portréfilmből (YouTube-videó). (A dalban jól hallatszik a „Hú, de kínos!”, bár néhány hivatkozásban - pl. a Zeneszöveg.hu. - a „Hű, de kínos!” olvasható.)
Könnyűzenei portál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Voga–Turnovszky-duó&oldid=24015361”
Az 1980-as években alakult együttesek
Kevés forrással rendelkező lapok
Fotó nélküli Zenész infobox sablont tartalmazó lapok
Hivatkozás erre a változatra
Hogyan hivatkozz erre a lapra?
A lap utolsó módosítása: 2021. július 6., 10:42
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.